கேள்வி: பாமிடிபள்ளி நரசிம்ம மூர்த்தி - ஆரம்பகால வாழ்க்கை குறித்து விரிவாக சொல்லுங்கள்.
பதில்: பாமிடிபள்ளி சூரியநாராயண மூர்த்தி மற்றும் விஜயலட்சுமி ஆகியோருக்கு அக்டோபர் 28,1957 அன்று ஆந்திராவின் கிழக்கு கோதாவரி மாவட்டம் ஆத்ரேயபுரம் (இப்போது கோணசீமா மாவட்டம் மாவட்டத்திலுள்ளது) பிறந்தார். ஆத்ரேயபுரத்தில் தனது ஆரம்பகால கல்வியைக் கற்றார். பின்னர், 1981 இல் ஐதராபாத்து (இந்தியா) சென்றார். ஒரு ஆயுர்வேதம் மருத்துவராக இருப்பினும் இவர் மருத்துவப் பயிற்சி செய்யவில்லை. இவருக்கு ஒரு சகோதரர் உள்ளார்.
கேள்வி: பாமிடிபள்ளி நரசிம்ம மூர்த்தி - எழுத்து வாழ்க்கை குறித்து விரிவாக சொல்லுங்கள்.
பதில்: 1975 முதல் பிநிம் எழுதத் தொடங்கினார். இவரது கேலிச் சித்திரங்கள் ''பிரபா'' என்ற மாதாந்திர வெளியீட்டில் வெளியிடப்பட்டன. ஐதராபாத்திற்கு குடிபெயர்ந்த பிறகு, இவர் தனது வாழ்வாதாரத்திற்காக விகாஸ் என்ற விளம்பர நிறுவனத்தில் பணியாற்றத் தொடங்கினார். ஆந்திர பூமி, கிருஷ்ணா பத்திரிகா மற்றும் ''சுப்ரபாதம்'' போன்ற வெளியீடுகளிலும் பங்களித்து வந்தார். தனது ''ஆடுகு புலி'' என்ற கேலிச்சித்திரத்தின் மூலம் 1985-86 போது தூர்தர்ஷன் அறிமுகமானார். மார்ச் 2019 நிலவரப்படி, 30 தொலைக்காட்சி நிகழ்ச்சிகளிலும், 60 ஒற்றை அத்தியாயங்களிலும் படத்தொகுப்பு, பின்னணிக் குரல், குரல் ஏற்ற இறக்கம் போன்ற பல்வேறு துறைகளில் பணியாற்றினார். நகைச்சுவை, வரலாற்று, புராண மற்றும் சமூகக் கருத்துக்கள் குறித்து பல தொலைக்காட்சி நிகழ்ச்சிகளின் தலைப்புகளையும் எழுதியுள்ளார். தனது படைப்புகளுக்கு குறைந்தபட்சம் 26 புனைப் பெயர்களைப் பயன்படுத்தியதாக அறியவருகிறது. இதில் கவிதைகளுக்கு பயன்படுத்திய பிநிம் மற்றும் நீலாப்பிரியா என்பதும் அடங்கும். இவரைப் பொறுத்தவரை, அவர் தனது முதலெழுத்துக்களை "பி. என். எம்" என்று பிரதிபலிக்கும் பிநிம் என்ற புனைப்பெயரைத் தேர்ந்தெடுத்தார். இவரது படைப்புகள் ஆந்திர பூமி, சுவாதி (பத்திரிகை), ''சினுக்கு'' போன்ற இதழ்களில் வெளியிடப்பட்டுள்ளன.
கேள்வி: பாமிடிபள்ளி நரசிம்ம மூர்த்தி - குச்சிப்புடி நடனங்கள் குறித்து விரிவாக சொல்லுங்கள்.
பதில்: 1990களில், குச்சிப்புடி பாலே திரைக்கதைகளை எழுதத் தொடங்கினார். இரவீந்திரநாத் தாகூரின் வாழ்க்கையை அடிப்படையாகக் கொண்டு பெடில்கா நர்சிங் ராவ் என்பவர் எழுதிய ''மதுரா சுவப்னம்'' என்ற பாலே மூலம் அறிமுகமானார். பல்வேறு கண்ணோட்டங்களில் இராமாயணத்தைப் பற்றி ஐந்து வெவ்வேறு பாலேக்களை எழுதியுள்ளார். அவற்றில் சில இராவணன், மந்தரை மற்றும் சபரி ஆகியோரின் பார்வையில் இருந்து எழுதப்பட்டுள்ளன. மார்ச் 2019 நிலவரப்படி, இவர் 254 பாலேக்களை எழுதியுள்ளார். மத்தலி உஷா காயத்ரியின் ''மாத்ரு தேவோ பவ'', ''கோதை கல்யாணம்'', ''புஷ்கர புலகித கோதாவரி'', ''சுவேச்ச பாரத்'' போன்ற பாலேக்களுக்கான திரைக்கதைகளில் இவர் பங்களித்துள்ளார். குச்சிப்புடி நடனக் கலைஞர் ஸ்ரீலட்சுமி கோவர்தனன் ''அர்த்தநாரீசுவரம்'', ''கதா கெலிகா'', ''மீனாட்சி கல்யாணம்'', தீபிகா ரெட்டியின் ''பிரகிருதி ரக்சதி ரக்சிதகா'', ''சபரி கிரீச சரணம்'', ''லலிதா சிந்தூரி'', ''காளி மர்தனம்'', ''ராம கதா சரம்'', வாத்சாயனர் காம சூத்திரம் அடிப்படையாகக் கொண்டு சுவாதி சோம்நாத் நிகழ்த்திய ''வாத்சாயனி காமசூத்திரம்'' போன்றவை இவரது குறிப்பிடத்தக்க நிகழ்ச்சிகளாகும்.
கேள்வி: பாமிடிபள்ளி நரசிம்ம மூர்த்தி - வரவேற்பு என்பது என்ன?
பதில்: தி இந்து நாளிதழின் விமர்சகர் குடிப்பூடி ஸ்ரீஹரி, விஷ்ணு வடிவமான அரங்கநாதர் மற்றும் ஆண்டாள் சித்தரிக்கும் கோதை கல்யாணத்திற்காக பிநிம் எழுதிய திரைக்கதை குச்சிப்புடியின் மற்ற பிரதிநிதிகளுடன் ஒப்பிடும்போது தனித்துவமானது என்றும், படைப்பாற்றல் கொண்டது என்றும் எழுதியிருந்தார். ஸ்ரீஹரி, இருப்பினும், பொதுவான நடைமுறைக்கு மாறாக, விஷ்ணுவின் அவதாரங்களான இராமர் மற்றும் கிருட்டிணனிடமிருந்து உத்வேகம் பெறுகிறார்கள் எனவும் எழுதியிருந்தார்.
கேள்வி: பாமிடிபள்ளி நரசிம்ம மூர்த்தி - பிற பணிகள் பற்றி நீங்கள் என்ன அறிந்துள்ளீர்கள்?
பதில்: சத்திராசு லட்சுமி நாராயணா மற்றும் முல்லப்புடி வெங்கட ரமணா ஆகியோரின் நினைவாக பாபு-ரமணா அகாதமியை நிறுவிய பிநிம், ஒவ்வொரு ஆண்டும் ஒரு கேலிச்சித்திர வரைஞர்களுக்கு பாபு விருதையும், ஒரு எழுத்தாளருக்கு ரமணா விருதையும் வழங்குகிறார். மேலும் அக்சனா என்ற புத்தக வெளியீட்டு நிறுவனத்தின் ஆலோசகராகவும் பணியாற்றியுள்ளார்.